Arvoisa jäsenistö, nimeni on Miikkael ”Hepe” Rahkola ja haen syyskokouksessa P-klubin tulevan hallitukseen viiden kiintiöön. Olen aktiivisesti osallistunut P-klubin tapahtumiin ja haluan jatkossa osallistua myös niiden kehittämiseen sekä järjestämiseen niin hyvin kuin vain voin. Koen, että eniten minulla olisi annettavaa liikuntavastaavan tehtävässä, sillä liikunta on aina ollut isossa roolissa elämässäni.

Olen harrastanut erilaisia urheilulajeja pienestä asti sekä seuraan niitä jatkuvasti, joten tietämystä suurimmasta osasta urheilulajeja ei ainakaan puutu. Tietenkin otan kuitenkin huomioon klubilaisten toiveet järjestettävien vuorojen sekä tapahtumien ohjelmasta ja täten olen myös valmis ottamaan selvää, jos jokin laji ei ole itselläni tiedossa. Olen myös osallistunut aktiivisesti erilaisiin liikuntavastaavan tapahtumiin, kuten liikuntavuoroihin sekä Campusportin turnauksiin. Tämän lisäksi olen pitänyt liikuntatunteja eri yläkouluissa Kymenlaakson alueella, mutta myös Haminan lukion urheiluakatemialle.

Aiempi järjestötoiminta on itselläni melko vähäistä, mutta en koe sitä ongelmaksi, sillä itseäni kiinnostavat asiat opin nopeasti. Olen luotettava, rehellinen ja kaikkien kanssa toimeen tuleva henkilö. Toiminta yhdessä arvostetuimmista, ellei jopa Suomen arvostetuimmassa opiskelijajärjestössä olisi varmasti mahtava sekä antoisa kokemus itselleni.

Koen, että pystyisin pitämään P-klubin vastuun liikkumisesta yhtä hyvänä kuin se on tähän asti ollutkin sekä aktivoimaan niin nykyisiä että uusia opiskelijoita osallistumaan liikuntatapahtumiin. Liikunta auttaa keskittymään opiskelussa sekä se on hauskaa, joten haluan pitää hyvää huolta liikuntavastaavan roolista. Viiden kiintiöön on hakemassa monia määrätietoisia ja luotettavia ihmisiä, joten olisi kunnia päästä tekemään heidän kanssaan töitä!

Ystävällisin terveisin Miikkael Rahkola